Anders Brosveet

Anders Brosveet (født 1969) er norsk advokat med møterett for Høyesterett. Han er partner i Elden Advokatfirma AS.

Han påbegynte jusstudiet i 1991 og avla juridisk embetseksamen våren 1996, og begynte da som advokatfullmektig hos advokat John Christian Elden.

Brosveet fikk advokatbevilling i 1998, og ble da partner med John Christian Elden. Han fikk møterett for Høyesterett i 2003, og ble i 2009 utnevnt som fast forsvarer i Høyesterett for perioden 2010–2017. 

I Finansavisens årlige advokatundersøkelse er Brosveet kåret som vinner av kategorien «Økonomiske straffesaker» i årene 2018-2022.

Brosveet er medlem av Straffelovrådet og Advokatforeningens lovutvalg for Strafferett og straffeprosess. Han har hatt styreverv i Domstoladministrasjonen og i Den Norske Advokatforening.

Som medlem av Straffelovrådet har Brosveet deltatt i utarbeidelsen av offentlige utredelser.

Brosveet er også forfatter i Norsk Lovkommentar.

 Referanser 

 Eksterne lenker 
 Profilintervju i Advokatbladet
 http://www.elden.no

Kategori:Norske advokater
Kategori:Alumni fra Universitetet i Oslo
Kategori:Tillitsvalgte i Unge Høyre
Kategori:Personer fra Steinkjer kommune
Kategori:Fødsler i 1969